ঢাকার ঐতিহ্যবাহী স্থানের তালিকা

এটি বাংলাদেশের রাজধানী ঢাকায় অবস্থিত ঐতিহ্যবাহী স্থান ও স্থাপনার একটি তালিকা। এই স্থানগুলোর মধ্যে ঐতিহাসিক, সাংস্কৃতিক, নান্দনিক, বৈজ্ঞানিক, সামাজিক এবং ধর্মীয় ঐতিহ্যের তাৎপর্যপূর্ণ ভবন, স্থাপনা, এলাকা ও স্মৃতিস্তম্ভ অন্তর্ভুক্ত রয়েছে।

২০২৫ সালের সেপ্টেম্বর মাস পর্যন্ত, বাংলাদেশে ঐতিহ্যবাহী স্থানসমূহের কোনো সরকারি জাতীয় তালিকা নেই। প্রত্নতত্ত্ব অধিদপ্তর সংরক্ষিত পুরাকীর্তির একটি জাতীয় তালিকা প করলেও, সেই তালিকাটি অসম্পূর্ণ। ঢাকায়, রাজধানী উন্নয়ন কর্তৃপক্ষ (রাজউক) ঐতিহ্যবাহী ভবন ও স্থাপনার একটি আংশিক তালিকা প্রকাশ করেছে এবং বাংলাদেশ স্থপতি ইনস্টিটিউট আধুনিক ঐতিহ্যবাহী স্থানসমূহের একটি জাতীয় তালিকা প্রস্তুত করেছে। অন্যান্য উদ্যোগের মধ্যে রয়েছে হিডেন হেরিটেজ ফাউন্ডেশনের তৈরি একটি ক্ষুদ্র পরিসরের তালিকা এবং বিভিন্ন বেসরকারি সংস্থার পরিচালিত জরিপ।

একটি স্বাধীন সংরক্ষণ উদ্যোগ আরবান স্টাডি গ্রুপ (ইউএসজি) দাবি অনুযায়ী ঢাকায় ২,২০০টিরও বেশি ঐতিহ্যবাহী স্থান রয়েছে।

## রাজউকের তালিকা
ঢাকার ঐতিহ্যবাহী ভবন ও স্থাপনাগুলো ঢাকা মহানগর ইমারত (নির্মাণ, উন্নয়ন, সংরক্ষণ ও অপসারণ) বিধিমালা, ২০০৮-এর অধীনে আনুষ্ঠানিকভাবে তালিকাভুক্ত করা হয়। এই বিধিমালার ৬১ নং ধারা অনুযায়ী, রাজধানী উন্নয়ন কর্তৃপক্ষ (রাজউক) নগর উন্নয়ন কমিটির অনুমোদন সাপেক্ষে কোনো ইমারত বা এলাকাকে তার ঐতিহাসিক, নান্দনিক, বৈজ্ঞানিক, সামাজিক বা ধর্মীয় গুরুত্বের ভিত্তিতে ঐতিহ্যবাহী স্থান হিসেবে স্বীকৃতি দেয়।

এই বিধিমালা অনুসারে, একটি "তালিকাভুক্ত ভবন" বলতে এর মূল কাঠামো, তৎসংলগ্ন যেকোনো কাঠামো এবং এর নির্ধারিত সীমানার মধ্যকার সমস্ত অংশকে বোঝায়। নগর উন্নয়ন কমিটির পূর্বানুমোদন ব্যতীত কোনো তালিকাভুক্ত ভবন বা স্থাপনা ভেঙে ফেলা, পুনর্নির্মাণ, পরিবর্তন, সম্প্রসারণ বা পরিমার্জন করা যাবে না।

রাজউক কর্তৃক ২০২০ সালে প্রকাশিত সর্বশেষ তালিকায় ঢাকায় ৭৪টি স্থাপনাকে ঐতিহ্যবাহী হিসেবে শনাক্ত করা হয়েছে। সেগুলো হলো:

## রাজউকের তালিকা হতে অপসারিত স্থাপনা
ঢাকার ঐতিহ্যবাহী ভবন ও স্থাপনার প্রথম আনুষ্ঠানিক তালিকাটি ২০০৯ সালে প্রকাশিত হয়, যেখানে ঢাকার ৯৩টি ভবনকে শনাক্ত করা হয়েছিল। ২০১৭ সালে এই তালিকা থেকে ১৮টি স্থাপনাকে বাদ দেওয়া হলে সংশোধিত তালিকায় মোট সংখ্যা দাঁড়ায় ৭৫টি। পরবর্তীতে ২০২০ সালে, ১৫০ বছরের পুরনো সরকারি কর্মচারী হাসপাতাল ভবনটি ভেঙে ফেলার জন্য তালিকা থেকে বাদ দেওয়া হলে এই সংখ্যা কমে ৭৪ এ দাঁড়ায়।

তালিকা থেকে অপসারিত এই ১৯টি স্থান ও স্থাপনা হলো:

## রাজউকের তালিকা হতে অপসারিত ঐতিহ্যবাহী এলাকা
২০০৯ সালের তালিকায় একক ভবন ছাড়াও ১০টি সড়ক এবং ৩টি এলাকা মোট ১৩টি স্থানকে ঐতিহ্যবাহী স্থান হিসেবে তালিকাভুক্ত করা হয়েছিল। তবে, ২০১৭ সালের সংশোধিত তালিকায় এই সবগুলোকে বাদ দেওয়া হয়। এগুলো হলো:

## প্রত্নতত্ত্ব অধিদপ্তর ঘোষিত ঢাকার সংরক্ষিত পুরাকীর্তি
বাংলাদেশ প্রত্নতত্ত্ব অধিদপ্তর সংরক্ষিত পুরাকীর্তির একটি জাতীয় তালিকা রক্ষণাবেক্ষণ করে। এই প্রত্নস্থলগুলো ‘প্রত্নসম্পদ আইন’-এর অধীনে স্বীকৃতিপ্রাপ্ত এবং এগুলোর ঐতিহাসিক, সাংস্কৃতিক ও স্থাপত্য মূল্যের ফলে সংরক্ষিত। এই তালিকায় কেবল ঢাকা প্রশাসনিক অঞ্চলের সীমানার মধ্যে অবস্থিত প্রত্নতাত্ত্বিক স্থাপনা ও নিদর্শনগুলো অন্তর্ভুক্ত করা হয়েছে। সেগুলো হলো:

## হিডেন হেরিটেজের তালিকা
'সাইলেন্ট হেরিটেজ: বিল্ডিংস ইন বাংলাদেশ' নামক একটি বৃহত্তর উদ্যোগের অধীনে 'হিডেন হেরিটেজ: হোমস ইন ঢাকা' একটি গবেষণা প্রকল্প। এই প্রকল্পের লক্ষ্য হলো সারা দেশের ঐতিহাসিক বাসভবন এবং অন্যান্য স্থাপত্যগতভাবে গুরুত্বপূর্ণ স্থাপনা নথিভুক্ত করা। এই প্রকল্পের প্রথম পর্যায়ে বিস্তারিতভাবে নথিভুক্ত করার জন্য ঢাকার পাঁচটি বাড়িকে নির্বাচন করা হয়েছে। সেগুলো হলো:
  

## অন্যান্য অসংরক্ষিত স্থাপনা
নিম্নলিখিত স্থাপনাগুলো কোনো প্রাতিষ্ঠানিক ঐতিহ্য তালিকায় অন্তর্ভুক্ত নয়। ঐতিহ্য হিসেবে এগুলোর স্বীকৃতি ব্যাখ্যার উপর নির্ভরশীল এবং এদের ঐতিহাসিক বা সাংস্কৃতিক মূল্য তর্কসাপেক্ষ।

### ধ্বংসকৃত বা সম্পূর্ণরূপে পুনর্নির্মিত
নিম্নলিখিত স্থাপনাগুলো ভেঙে ফেলা বা সম্পূর্ণরূপে পুনর্নির্মাণ করা হয়েছে, যার ফলে এগুলোর আদি মূল রূপ হারিয়ে গেছে:

## আধুনিক ঐতিহ্যবাহী স্থান

### বাংলাদেশ স্থপতি ইনস্টিটিউটের তালিকা
২০২২ সালের নভেম্বরে বাংলাদেশ স্থপতি ইনস্টিটিউট বাংলাদেশের আধুনিক ঐতিহ্যবাহী স্থানের তালিকার প্রথম সংস্করণ প্রকাশ করে। আইএবি-র ২৪তম কার্যনির্বাহী পরিষদের 'হেরিটেজ, এডুকেশন, অ্যাওয়ারনেস অ্যান্ড রিসার্চ (HEAR)' কমিটি এই তালিকাটি প্রস্তুত করে। বাংলাদেশে আধুনিক স্থাপত্য আন্দোলনের সাথে জড়িত বিংশ শতাব্দীর স্থাপত্যকর্মগুলোর বিষয়ে সচেতনতা বৃদ্ধি, সেগুলোর সংরক্ষণকে উৎসাহিত করা এবং যথাযথ স্বীকৃতি নিশ্চিত করাই ছিল এই উদ্যোগের মূল লক্ষ্য ছিল।

এই তালিকায় জাতীয় এবং আন্তর্জাতিকভাবে খ্যাতিমান স্থপতিদের দ্বারা নকশাকৃত স্থাপত্য, সাংস্কৃতিক এবং ঐতিহাসিকভাবে গুরুত্বপূর্ণ প্রকল্পগুলোকে বিশেষভাবে তুলে ধরা হয়েছে। স্থপতি ইনস্টিটিটের মতে, এই তালিকাটি সম্পূর্ণ নয়, তবে এটি দেশে আধুনিক ঐতিহ্য নথিভুক্তকরণ এবং সুরক্ষার দিকে একটি প্রাথমিক পদক্ষেপ।

যদিও এই প্রকাশনাটিতে সারাদেশের বিভিন্ন স্থান অন্তর্ভুক্ত রয়েছে, তবে এই অনুচ্ছেদে কেবল ঢাকা শহরের মধ্যে অবস্থিত আধুনিক ঐতিহ্যবাহী স্থানগুলোই তালিকাভুক্ত করা হয়েছে।

## আরও দেখুন
* ঢাকা
* ঢাকার ইতিহাস
* বাংলাদেশের প্রত্নতাত্ত্বিক স্থানের তালিকা

## টীকা

## বহিঃসংযোগ

* প্রত্নতত্ত্ব অধিদফতরের তালিকা
* রাজউকের ২০২০ সালের তালিকা
* রাজউকের ২০০৯ সালের তালিকা
* হিডেন হেরিটেজ ফাউন্ডেশন
* বাংলাদেশ স্থপতি ইনস্টিটিউটের তালিকা

## তথ্যসূত্র

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:ঢাকার ইতিহাস